Posturológia (komunikácia)

Posturológia alebo posturika je:
(v psychoanalýze) štúdium toho , ako sa osobný charakter, sexuálny postoj, konflikty a podobne prejavujú na držaní tela človeka (tzv. psychoanalytická posturológia) resp. (v sociálnej komunikácii) štúdium držania a postoja tela a konfigurácie jeho častí ako prvku neverbálnej komunikácie.
samotné držanie a postoj tela a konfigurácia jeho častí ako prejav vyššie uvedeného osobného charakteru atď. resp. ako prvok neverbálnej komunikácie.

Termín 
Výraz (psychoanalytická) posturológia v oblasti psychológie prvýkrát použil psychoanalytik F. Deutsch v roku 1947. Výraz posturika sa použil pravdepodobne prvýkrát v roku 1986 v Česku. Použitie výrazu posturológia je v druhom význame (samotné držanie tela) z jazykového hľadiska mätúce, pretože koncovka -lógia označuje náuku, vedu, odbor.

Neverbálna komunikácia 

Posturika (posturológia) je neverbálna komunikácia fyzickým postojom. Telom vysielame rôzne signály. Napríklad prekrížené ruky a nohy signalizujú uzavretosť a neprístupnosť osoby.

Skúmaním posturiky sa zaoberá sociálna komunikácia. Spočíva v 4 základných postúrach:
státie
ležanie
kľačanie
sedenie

Nikdy nejde o čistú postúru - ide o kombinácie, variácie postúr. Posturika má dve kategórie:
pozitívna - súhlasná - vyjadruje pozitívny vzťah k človeku, súhlas s tým čo hovorí
negatívna -  nesúhlasná - keď nesúhlasíme, zmeníme postoj. 

V závislosti od postúry vieme, či je človek do komunikácie prijatý alebo nie.

Neverbálna komunikácia